Netradicinė diena

Dembavos progimnazijos ketvirtokai dalyvavo iniciatyvoje „Šok į tėvų klumpes“. Gabrielės mama pakvietė į Panevėžio rajono savivaldybę. Mokiniai turėjo galimybę pamatyti balsavimo užkulisius, nes jau buvo prasidėjęs išankstinis balsavimas Lietuvos Respublikos Prezidento rinkimuose. Jie drąsiai ir argumentuotai išsakė savo nuomonę dėl kandidatų.

Didelį įspūdį mokiniams paliko civilinės metrikacijos skyrius. Mokiniai sužinojo, kadcivilinės metrikacijos skyriaus veikla apima visą žmogaus gyvenimą: čia tėvai registruoja santuoką, savo naujagimio gimimą. Vietos randa ir liūdesys bei rimtis, tvarkant šią žemę palikusių žmonių dokumentus.

Gaila, kad Panevėžio rajono meras tą dieną buvo išvykęs...

Rita Žvirgždienė